|  |
| --- |
|  **REPUBLIKA HRVATSKA** |
| **ISTARSKA ŽUPANIJA** |
|  **GRAD POREČ - PARENZO** **CITTÀ DI POREČ - PARENZO****Gradonačelnik** |
| **KLASA: 024-01/24-01/251**  |
| **URBROJ: 2163-6-09/01-24-2** |
| **Poreč-Parenzo, 26. srpnja 2024.** |

Na temelju članka 53. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21 i 12/24) i članka 31. stavak 2. Odluke o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23), na prijedlog Upravnog odjela za društvene djelatnosti KLASA:611-05/24-01/03 URBROJ:2163-6-21/09-24-2od 1.7.2024. godine, Gradonačelnik Grada Poreča-Parenzo je donio sljedeći

**ZAKLJUČAK**

1. Utvrđuje se prijedlog Odluke o prihvaćanju Izvješća o radu i financijskog izvješća Zavičajnog muzeja Poreštine **-** Museo del territorio parentino za 2023. godinu, te se dostavlja Gradskom vijeću na razmatranje i donošenje.

 2. Na sjednici Gradskog vijeća sva potrebna tumačenja uz dostavljena Izvješća dat će Elena Uljančić, ravnateljica Zavičajnog muzeja Poreštine **-** Museo del territorio parentino.

 **GRADONAČELNIK**

  **Loris Peršurić**

Prilog:

- Prijedlog Odluke o prihvaćanju Izvješća

- Izvješće o radu i financijsko izvješće za 2023. godinu

- Odluka Upravnog vijeća o prihvaćanju Izvješća

**DOSTAVITI:**

1. Gradsko vijeće, ovdje,
2. Upravni odjel za društvene djelatnosti, ovdje,
3. Zavičajni muzej Poreštine **-** Museo del territorio parentino, Decumanus 9, Poreč
4. Pismohrana, ovdje

|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO****CITTÀ DI POREČ-PARENZO** |
| **Gradsko vijeće** |
|  |

KLASA: ...................................

URBROJ: .................................

Poreč-Parenzo, ......................... 2024.

Na temelju članka 41. stavak 1. Statuta Grada Poreča-Parenzo („Službeni glasnik Grada Poreča-Parenzo“ broj 2/13, 10/18, 2/21i 12/24) i članka 31. stavak 2. Odluke o izvršavanju proračuna Grada Poreča za 2024. godinu („Službeni glasnik Grada Poreča-Parenzo“ broj 19/23), Gradsko vijeće Grada Poreča-Parenzo je, na sjednici održanoj ................ 2024. godine, donijelo sljedeću

**ODLUKU**

**o prihvaćanju Izvješća o radu i financijskog izvješća**

**Zavičajnog muzeja Poreštine** - **Museo del territorio parentino za 2023. godinu**

**Članak 1.**

 Prihvaća se Izvješće o radu i financijsko izvješće Zavičajnog muzeja Poreštine **-** Museo del territorio parentino za 2023. godinu.

**Članak 2.**

Ova Odluka stupa na snagu osmog dana od dana objave u „Službenom glasniku Grada Poreča-Parenzo“.

 **PREDSJEDNIK**

 **GRADSKOG VIJEĆA**

 **Zoran Rabar**

**Obrazloženje**

**Pravna osnova:**

Pravna osnova za donošenje Odluke o prihvaćanju Izvješća o radu i financijskog izvješća Zavičajnog muzeja Poreštine **-** Museo del territorio parentino za 2023. godinu je Statut Grada Poreča - Parenzo („Službeni glasnik Grada Poreča-Parenzo“ broj 2/13, 10/18 i 2/21) i Odluka o izvršavanju proračuna Grada Poreča-Parenzo za 2024. godinu („Službeni glasnik Grada Poreča-Parenzo“ broj 19/23).

Člankom 41. stavak 1. Statuta Grada Poreča-Parenzo određeno je da Gradsko vijeće, između ostalih poslova taksativno navedenih u ovom članku, donosi odluke i druge opće akte kojima se uređuju pitanja iz samoupravnog djelokruga Grada.

Člankom 31. stavak 2. Odluke o izvršavanju proračuna Grada Poreča - Parenzo za 2024. godinu određeno je da su trgovačka društva u većinskom vlasništvu Grada i gradske ustanove, dužni podnijeti Gradskom vijeću financijska izvješća te izvješća o radu, u roku od najkasnije 6 mjeseci nakon isteka poslovne godine.

**Ocjena stanja:**

Ravnateljica Zavičajnog muzeja Poreštine - Museo del territorio parentino, Elena Uljančić, dostavila je Gradu Poreču-Parenzo, putem Upravnog odjela za društvene djelatnosti, 28. lipnja 2024. godine Izvješće o radu i financijsko izvješće Zavičajnog muzeja Poreštine **-** Museo del territorio Parentino za 2023. godinu.

Uz Izvješće o radu i financijsko izvješće ravnateljica je priložila Odluku Upravnog vijeća o prihvaćanju Izvješća na sjednici održanoj 27. lipnja 2024. godine.

**Osnovna pitanja koja treba urediti Odlukom:**

Predloženom Odlukom prihvaća se Izvješće o radu i financijsko izvješće Zavičajnog muzeja Poreštine **-** Museo del territorio Parentino za 2023. godinu.

**Cilj donošenja Odluke:**

Svrha izvještavanjaje upoznavanje i praćenje organizacije, načina i uvjeta rada, programskih aktivnosti i financijskih pokazatelja Zavičajnog muzeja Poreštine **-** Museo del territorio Parentino u 2023. godini.

**Sredstva potrebna za ostvarenje Odluke:**

Za realizaciju ove Odluke u proračunu Grada Poreča-Parenzo nisu potrebna posebna (dodatna) sredstva.



**Izvještaj o poslovanju za 2023. godinu**

 Lipanj 2024.

Sadržaj:

1. Ravnateljica o poslovanju ……………………………..…...…….. 3

2. Izvještaj o radu po programima …...…………………......…….…. 4

3. Izvještaj o općim i kadrovskim poslovima …...………....……..... 24

4. Financijski izvještaji........................................................................25

 a) Imovina …………………………………………………..…... 25

 b) Vlastiti izvori i obveze …...………………………………...... 26

 c) Izvještaj o prihodima i rashodima, primicima i izdacima …… 27

**1. RAVNATELJICA O POSLOVANJU**

Zavičajni muzej Poreštine – Museo del territorio parentino je u 2023., u okviru svojih kadrovskih i financijskih mogućnosti nastojao ispuniti sve ciljeve i zadatke svog poslanja. Uspješno smo odradili temeljne aktivnosti muzeja, tj. prikupljanje, obradu i prezentaciju kulturne baštine u području naše nadležnosti. Osim toga, muzejskoj publici i korisnicima ponuđeni su raznovrsni sadržaji usko povezani uz valorizaciju kulturne baštine.

Što se tiče investicija, najznačajniji projekt za Muzej tijekom 2023. godine bio je onaj uređenja pročelja glavne i dvorišnih zgrada Muzeja.

Paralelno uz izradu dokumentacije bavili smo se i temeljnim aktivnostima naše institucije: uz arheološka i povijesna istraživanja i ispitivanja kazivača provodila se i restauracija najugroženijih predmeta koji će biti predstavljeni u postavu. Među njima ističemo konzervaciju i restauraciju ostataka mokrog drva antičkog šivanog broda „Poreč 1“ koja se obavlja u centru ARC Nucleart u Francuskoj, a koja je dovršena 2023. godine.

Arheološki lokaliteti poput onog u Porto Busolu, Loronu, Stanciji Blek, Vrsaru, Sv. Križu kod Tara te na Facinki koje smo istraživali, u našu su instituciju donijeli niz artefakata koji su produbili spoznaju o načinu života u povijesti našeg područja. Takvi nam projekti omogućavaju razmjenu znanja sa stručnjacima iz raznih talijanskih i francuskih sveučilišta koji već duži niz godina zajedno s nama istražuju. Pored navedenog, provedena su i arhivska istraživanja u tršćanskim arhivima.

Također s ponosom ističemo da su u Muzej radi konzultacija i korištenja stručne literature, dolazili brojni studenti te stručnjaci, što potvrđuje da je naša institucija zaista nezaobilazno središte za proučavanje baštine. Osim toga, odrađeno je niz pedagoških projekata kojima Muzej komunicira s lokalnom zajednicom. Najveći je od njih rad s polaznicima raznih radionice koje su se bavile tradicijskim rukotvorstvom, posebice one izrade keramičkih predmeta i one figurativne skulpture.

Stručni djelatnici muzeja prenosili su znanja o kulturnoj baštini Poreštine na raznim stručnim i znanstvenim skupovima te su objavili brojne radove po raznim znanstvenim časopisima. Održan je i međunarodni znanstveni skup „11. Istarski povijesni biennale“.

Na našem se profesionalnom putu moramo dakako baviti i financijama bez kojih projekt ne bi mogao nikada zaživjeti. Muzej se financira iz više različitih izvora. Osnivač – Grad Poreč, izdvaja najveći dio sredstava, no djelovanje je potpomognuto i sredstvima Ministarstva kulture i medija, Istarske županije – Regione Istriana, Coordinamenta Adriatica te općina Vrsar i Tar-Vabriga i Turističke zajednice Općine Tar-Vabriga.

**2. IZVJEŠTAJ O RADU PO PROGRAMIMA**

**1. SKUPLJANJE GRAĐE**

(Odnosi se samo na muzejske predmete. Navodi se broj skupljenih predmeta po zbirkama prema navedenim načinima skupljanja građe).

* 1. Kupnja

Povijesni odjel – ukupno je otkupljeno 34 predmeta

- Zbirka starih razglednica: 22 predmeta

- Zbirka fotografija: 1 predmeta

- Zbirka dokumenata, karata, rukopisa i raznih tiskovina: 3 predmeta

- Filatelističko-poštanska zbirka: 8 predmeta

1.2. Terensko istraživanje

* Od 3. do 7. srpnja 2023. provedeno je zaštitno arheološko istraživanje na području Picuga kod Poreča na k.č 3213 k.o. Žbandaj, a uključivalo je izradu 3D modela pronađenog paljevinskog groba s bogatim prilozima te geodetsko snimanje za georeferenciranje i pozicioniranje lokacije. (D. Munda, K. Bartolić Sirotić, G. Benčić).
* Od 16. siječnja do 21. ožujka 2023. provedeno je arheološko istraživanje Trga Marafor u Poreču. Istraživanje se sastojalo od arheološkog nadzora, sustavnog arheološkog istraživanja, a nakon toga je provedeno dokumentiranje (izrada 3D modela izvedenog u više segmenata, ortofoto snimak cjelokupnog zahvata, snimanja totalnom stanicom za georeferenciranje, crtaću dokumentaciju cjelokupnog zahvata (.dwg format), pranje pokretnih nalaza i primarna fotodokumentacija za studijsku zbirku, priprema foto i dokumentacijskog materijala za konzervatorski elaborat Trga Marafor. (K. Bartolić Sirotić, G. Benčić, D. Munda)
* Pisanje završnog izvješća s arheološkog nadzora servisna zona Poreč III – Facinka. (K. Bartolić Sirotić)
* Od 11. do 25. lipnja 2023. provedeno je međunarodno arheološko istraživanje na lokalitetu rimska vila Loron-Santa Marina u suradnji sa stranim ustanovama Centre Camille Jullian, Aix Marseille Universitè i École française de Rome. (K. Bartolić Sirotić, G. Benčić, D. Munda)
* Arheološki nadzor nakon pada stabla u parku Matije Gupca, fotodokumentacija (K. Bartolić Sirotić).
* U studenom 2023. provedeno je arheološko istraživanje lokaliteta Stancija Blek u Općini Tar-Vabriga – Torre-Abrega u suradnji Zavičajnog muzeja Poreštine, Instituta za arheologiju iz Zagreba i Sveučilišta iz Bologne. U sklopu istraživanja provedeno je: izrada 3D modela, snimanje lokaliteta dronom, fotogrametrija, pisanje finalnog izvješća. (K. Bartolić Sirotić, G. Benčić, A. Konestra, E. Cirelli)

**2. ZAŠTITA**

2.1. Preventivna zaštita

* Provođeno je redovno čišćenje i provjetravanje muzejskih čuvaonica te provjera stanja muzejskih predmeta.

2.2. Konzervacija

* Tijekom 2023. nastavljena je i dovršena konzervacija ostataka mokrog drva antičkog broda „Poreč“, koji su u rujnu 2021. poslani su u centar ARC Nucleart u Francusku. Barka, popularno nazvana „Porečanka“, otkrivena je u veljači 2020. prilikom arheoloških istraživanja na porečkoj rivi. Ovaj nalaz spada među najveća arheološka otkrića u Poreču u posljednjih 30 godina. Dijelovi plovila su dobro očuvani, prvenstveno oplata, rebra i kobilica. Plovilo je sačuvano u dužini 5 m i širini 1,70 m te je imalo i jedro. Sam brod je izrađen tehnikom šivanja, što je karakteristično za područje sjevernoga Jadrana. (G. Benčić, K. Bartolić Sirotić)
* Tijekom 2023. radilo se na konzervaciji pronađenih struktura arheološkog lokaliteta Santa Marina, a izvođač je bila tvrtka Macuka d.o.o. iz Sv. Petra u Šumi. Konzervacija je realizirana sredstvima Ministarstva kulture i medija RH i Općine Tar-Vabriga. (G. Benčić)
* Tijekom 2023. radilo se na konzervaciji struktura Stancije Blek, a izvođač je bila tvrtka Macuka d.o.o. iz Sv. Petra u Šumi. Konzervacija je realizirana sredstvima Ministarstva kulture i medija RH i Općine Tar-Vabriga. (G. Benčić)

2.3. Restauracija *(izvođači radova: vlastita radionica/ vanjski suradnici)*

* Tijekom 2023. godine dovršeni su konzervatorsko-restauratorski radovi na knjizi *Decretales D. Gregorii papae*, Venecija 1595. (ZMP 16338). Radove je izvršila mr. sc. Irena Medić, konzervator savjetnik, u konzervatorsko-restauratorskoj radionici Konzervator GEO-MED iz Zagreba. (M. Martinčević)
* Tijekom 2023. godine provedeni su konzervatorsko-restauratorski radovi na papirnoj građi (3 karte) iz Zbirke dokumenata, karata, rukopisa i raznih tiskovina. Radovi su provedeni u skladu sa standardima konzervatorske struke te uz korištenje odgovarajućih restauratorskih materijala i kemikalija u konzervatorsko-restauratorskoj radionici Konzervator GEO-MED d.o.o. iz Zagreba. (E. Poropat Pustijanac)
* Restauracijsko-konzervatorskom odjelu Arheološkog muzeja Istre u Puli predano je na restauraciju odnosno konzervaciju sveukupno 47 predmeta iz Antičke zbirke, Numizmatičke zbirke i Zbirke Lorun Arheološkog odjela muzeja. Sav materijal je u muzej došao putem arheoloških istraživanja. (K. Bartolić Sirotić, D. Munda)

2.4. Ostalo

* U svibnju 2023. konzervatorica-restauratorica Jelena Ćurić, u dogovoru s nadležnim Konzervatorskim odjelom u Puli, preuzela je dvije drvene skulpture za restauraciju: kip Bogorodice s djetetom i kip sv. Antuna iz Župe sv. Jeronima u Vižinadi a trenutno pohranjene u Zavičajnom muzeju Poreštine – Museo del territorio parentino. (V. Muk)

**3. DOKUMENTACIJA**

(Uz svaku rubriku navesti broj jedinica, način obrade (klasično, računalno) i naziv programske podrške)

 3.1. Inventarna knjiga

* Muzejski se predmeti inventariziraju u računalnoj bazi, integriranom muzejskom informacijskom sustavu, bazi podataka M++, u skladu s Pravilnikom o sadržaju i načinu vođenja muzejske dokumentacije o muzejskoj građi. Tijekom 2023. godine ukupno je računalno obrađeno 57 u bazi podataka M++. (E. Poropat Pustijanac, D. Munda, K. Bartolić Sirotić)

3.2. Katalog muzejskih predmeta

* Katalogiziranje se nadovezuje na inventarizaciju i dopunjava podatke dobivene tijekom inventarne obrade muzejskog predmeta. Muzejski predmeti računalno se obrađuju u integriranom muzejskom sustavu M++.

3.3. Hemeroteka

U 2023. godini inventirano je 17 jedinica građe. (M. Martinčević)

**4. KNJIŽNICA**

4.1. Nabava *(razmjena, dar, kupnja, muzejska izdanja)*

* Nabavljeno je ukupno 92 naslova, od kojih je 38 kupljeno, a preostalih 54 su donirani ili stečeni razmjenom. (D. Munda)

4.2. Stručna obrada knjižničnog fonda

* Sve nabavljene knjige su inventarizirane i skenirane po naslovu i autoru. (D. Munda)

4.4. Služba i usluge za korisnike

* Posuđivanje knjiga i periodike korisnicima (djelatnici Muzeja, učenici, studenti, profesori OŠ i SŠ, vanjski suradnici, itd.). (D. Munda)

4.5. Ostalo *(izrada bibliografija, izdavačka djelatnost knjižnice i slično)*

* Rad na razmjeni muzejskih publikacija s ostalim knjižnicama u Hrvatskoj i inozemstvu. (D. Munda)

 **5. STRUČNI RAD**

5.1. Stručna obrada muzejske građe

* Stalan rad na klasificiranju, dataciji, opisu, kontekstualizaciji predmeta prema postavkama baze podataka M++.

5.2. Identifikacija / Determinacija građe

* Nekoliko osoba zatražilo je pomoć oko identifikacije raznih predmeta.

5.3. Posudbe i davanje na uvid

* Nekoliko je osoba zatražilo uvid u građu, a s dvije pravne osobe je potpisan ugovor o korištenju preslika/fotografija muzejske građe.

5.4. Sudjelovanje na kongresima i savjetovanjima *(sa izlaganjem, bez izlaganja)*

* Sudjelovanje s izlaganjem na 9. Međunarodnom kongresu povijesnih gradova održanom od 28. do 31. ožujka 2023. godine u Solinu. (E. Uljančić)
* Sudjelovanje s izlaganjem na skupu „Istarski kašteli: njihovi feudalni gospodari, arhitektura, svakodnevnica“ održanom 12. i 13. svibnja u Kući kaštela – Casa dei Castelli u Momjanu: Gaetano Benčić, Ana Konestra, Enrico Cirelli: „Torre Vecchia (Stanzia Blek): trasformazioni di un sito fortificato istriano tra VII e XV secolo“. (G. Benčić)
* Sudjelovanje s izlaganjem na državnom stručnom skupu Agencije za odgoj i obrazovanje „Nacionalne manjine u Hrvatskoj između folklora i tradicije“ održanom u Daruvaru 18. i 19. svibnja 2023. (G. Benčić)
* Sudjelovanje s izlaganjem „Navigacija rijeke Mirne u venecijanskom razdoblju“ na državnom stručnom skupu Agencije za odgoj i obrazovanje „Europski dani kulturne baštine. Poznavanje teritorija povijesnog nasljeđa kao polazište za postizanje ishoda kurikuluma predmeta društveno-humanističkog područja“ održanom u Rovinju 19. rujna 2023. (G. Benčić)
* Sudjelovanje s izlaganjem „Kuća Joakima Rakovca“ na javnom savjetovanju „Baština antifašizma u suvremenim muzejskim i istraživačkim praksama“ održanom 22. rujna 2023. u Povijesnom i pomorskom muzeju Istre u Puli. (E. Uljančić)
* Sudjelovanje s izlaganjem „Desetine porečkog kaptola početkom 17. stoljeća“ na 11. Istarskom povijesnom biennalu u Poreču 27. svibnja 2023. (M. Martinčević)
* Sudjelovanje bez izlaganja na 11. Istarskom povijesnom biennalu održanom u Poreču od 25. do 27. svibnja 2023. (E. Uljančić, G. Benčić, E. Poropat Pustijanac, V. Muk, D. Munda)

5.5. Publicistička djelatnost stručnih djelatnika *(u okviru muzejske djelatnosti)*

* Marino Martinčević, „Razvoj poljoprivredne proizvodnje u Dajli u drugoj polovici 19. stoljeća“, u: *Dajla - Daila. Testamenta heri et hodie*, ur. Jerica Ziherl i Marijan Bradanović, Novigrad-Cittanova: Muzej Museo Lapidarium, 2023., 117-126.
* Gaetano Benčić,„Incipit“,u: *Giuseppe (Geppino) Micheletti medico eroe. Per commemorare le vittime della strage di Vergarolla*, Consiglio della minoranza nazionale italiana autoctono della Regione istrina, 2023.
* Gaetano Benčić, *Pomorska luka Bastia – Il porto della Bastia*, Općina Grožnjan, 2023.
* Giulia Boetto, Klaudia Bartolić Sirotić, Gaetano Benčić, Anton Divić, Alba Ferreira Domìnguez, et al., „Recent discovery of an early 1st-century BC sewn boat in Istria (Croatia): the Poreč 1 wreck from the harbour of Parentium“, *International Journal of Nautical Archaeology*, 2023., 1-20.
* Elena Uljančić, Vltava Muk, „140. obljetnica osnutka porečkog muzeja: Najstariji muzej u Istri“, *Jurina i Franina* 2024, 2023., 72-77.
* Elena Poropat Pustijanac, „Digitalna zbirka porečkih novina: Čitanje *Porečkog glasnika* na računalu“, *Jurina i Franina 2024*, 2023., 210-212.
* Elena Poropat Pustijanac, „Poreč – palača Sinčić zasjala u novom ruhu“, Muzejski dokumentacijski centar, Newsletter, 8.8.2023.

5.6. Stručno usavršavanje *(tečajevi, seminari, studijska putovanja, specijalizacija, stručni ispiti)*

* Sudjelovanje na stručnom usavršavanju u organizaciji fondacije Querini Stampalia iz

Venecije (online kroz rujan, listopad i studeni 2023.): „Musei e trasforazioni sociali. Processi, pratiche e sfide per organizzazioni in ascolto“ (Muzeji i društvene promjene. Procesi, prakse i izazovi za organizacije u osluškivanju), autorice programa: Maria Chiara Ciaccheri, Anna Chiara Cimoli, Nicole Moolhuijsen, Viviana Gravano. (S. Damiani)

* Sudjelovanje na konferenciji „Izazovi galerija u razvoju publike“ koja se održala u Arheološkom muzeju Istre u Puli 10. studenog 2023. u organizaciji Istarske kulturne agencije i udruge Antinor. (S. Damiani)

5.7. Stručna pomoć i konzultacije

* Tijekom godine u više navrata pružena je stručna pomoć i konzultacije zainteresiranim kolegama radi stručnog i znanstvenog usavršavanja, učenicima i studentima radi izrade seminarskih, diplomskih i drugih autorskih radnji, kao i drugim fizičkim i pravnim osobama za razne potrebe.

5.8. Urednički poslovi, recenzije knjiga i članaka

* Suurednica zbornika radova „Corpus, carnalitas…: o tijelu i tjelesnosti u povijesti na jadranskom prostoru“, Zbornik radova s međunarodnog znanstvenog skupa održanog 20. i 21. svibnja 2021., ur. Elena Uljančić i Marija Mogorović Crljenko, Zavičajni muzej Poreštine – Museo del territorio parentino – Sveučilište Jurja Dobrile u Puli – Državni arhiv u Pazinu, Poreč, 2023.
* Članovi uredničkog odbora zbornika radova „Corpus, carnalitas…: o tijelu i tjelesnosti u povijesti na jadranskom prostoru“, Zbornik radova s međunarodnog znanstvenog skupa održanog 20. i 21. svibnja 2021., ur. Elena Uljančić i Marija Mogorović Crljenko, Zavičajni muzej Poreštine – Museo del territorio parentino – Sveučilište Jurja Dobrile u Puli – Državni arhiv u Pazinu, Poreč, 2023. (E. Uljančić, E. Poropat Pustijanac, G. Benčić, D. Munda)
* Članice znanstvenog odbora skupa 11. Istarski povijesni biennale „Villae, rustici, agricolae…: o selu i seljaštvu u povijesti na jadranskom prostoru“ održanog 25. – 27. svibnja 2023. u Poreču. (E. Uljančić, E. Poropat Pustijanac)
* Urednica knjige sažetaka 11. Istarskog povijesnog biennala „Villae, rustici, agricolae…: o selu i seljaštvu u povijesti na jadranskom prostoru“. (E. Poropat Pustijanac)
* Članica uredništva „Histria Editiones“, Humanistično društvo Histria - Società umanistica Histria - Humanističko društvo Histria, Koper-Capodistria. (E. Poropat Pustijanac)
* Član uredništva „Vjesnika istarskog arhiva“, Državni arhiv u Pazinu. (M. Martinčević)
* Član uredništva „Posebnih izdanja Državnog arhiva u Pazinu“, Državni arhiv u Pazinu. (M. Martinčević)
* Pisanje teksta za info ploču o Romaničkoj kući, koja je postavljenja uz glavno pročelje prilikom izvođenja sanacijskih radova na građevini. (E. Poropat Pustijanac)

5.9. Djelovanje u strukovnim društvima

* Svi stručni djelatnici članovi su Društva muzealaca i galerista Istre. (E. Uljančić, G. Benčić, D. Munda, V. Muk, E. Poropat Pustijanac, M. Martinčević)
* Sudjelovanje u radu Odbora za manifestacije Grada Poreča. (E. Uljančić)
* Rad u Komisiji za revitalizaciju porečke povijesne jezgre Grada Poreča. (E. Uljančić)
* Rad u Komisiji za utvrđivanje prijedloga imena ulica, trgova i naselja na području Grada Poreča – Parenzo. (E. Uljančić)
* Rad u komisiji za Razvojnu strategiju grada Poreča. (E. Uljančić)
* Članovi Kulturnog vijeća za muzeologiju i materijalnu kulturnu baštinu Istarske županije. (E. Uljančić, G. Benčić)
* Članovi radnih skupina za institucionalizaciju zavičajne nastave u Istarskoj županiji. (E. Uljančić, G. Benčić)
* Član Udruge HNOPZ. (Marino Martinčević).
* Članovi Istarskog povijesnog društva. (E. Poropat Pustijanac, G. Benčić)

5.10. Informatički poslovi muzeja *(kreiranje i održavanje web stranica, on-line baza podataka, digitalizacija građe i sl.)*

* Redovito održavanje ispravnosti cjelokupnog informatičkog sustava.
* Redovito održavanje i objava sadržaja na mrežnoj stranici [www.muzejporec.hr](http://www.muzejporec.hr) i društvenim mrežama Muzeja. (E. Poropat Pustijanac)
* Redovito održavanje i praćenje sadržaja objavljenog na mrežnom katalogu „Dostupna prošlost“ (<http://dostupnaproslost.muzejporec.hr/>) putem kojeg je dostupna digitalizirana muzejska građa. (E. Poropat Pustijanac)
* U sklopu programa digitalizacije „Dostupna prošlost“ u 2023. godini provedena je digitalizacija građe (digitalizacija fotoalbuma iz ostavštine Polesini). Cilj projekta je promocija zavičajne i kulturne baštine korištenjem najsuvremenije tehnologije i postupaka digitalizacije. Program je u 2023. realiziran zahvaljujući sredstvima Grada Poreča-Parenzo. (E. Poropat Pustijanac)

5.11. Ostalo

* Tijekom 2023. provedene su pripremne radnje za postavljanje izložbe radnog naziva „Izložba iz fundusa: Lica porečkog muzeja“: odabir predmeta i muzeografskih pomagala, priprema predmeta, fotografiranje, razrada koncepcije i dizajna izložbe, pisanje tekstova i legendi za potrebe izložbe, prijevodi tekstova, recenzije projekta. (E. Uljančić)
* Sudjelovanje u odabiru nagrađenih fotografskog portfolja (Francesco Aglieri Rinella „West Safari“), za izložbu u sklopu URBAN Photo Awards koja je održana od 31. srpnja do 11. kolovoza 2023. u Zavičajnom muzeju Poreštine. (E. Uljančić)
* Koordinacija poslova vezanih uz postavljanje i raspremanje gostujuće izložbe „URBAN Photo Awards – Francesco Aglieri Rinella „West Safari“, koja se održala u Zavičajnom muzeju Poreštine od 31. srpnja do 11. kolovoza 2023. (E. Poropat Pustijanac)
* Koordinacija poslova vezanih uz postavljanje i raspremanje izložbe „Palača gradu“, koja se održala u Zavičajnom muzeju Poreštine od 30. lipnja do 31. prosinca 2023. (E. Poropat Pustijanac)
* Koordinacija poslova vezanih uz istraživanjima za potrebe postava u Memorijalnoj kući Joakima Rakovca u Rakovcima. (E. Poropat Pustijanac)
* Koordinacija poslova vezanih uz sanaciju pročelja crkve Gospa od Anđela u Poreču u suradnji sa Župom Uznesenja Marijina Poreč. (E.Uljančić, G. Benčić)
* Snimanje kazivača Milana Rakovca dana 15. rujna 2023. za potrebe postava u Memorijalnoj kući Joakima Rakovca u Rakovcima. (E. Uljančić)
* Kreiranje 3D modela lubanje pokojnika pronađenog na istraživanjima Trga Marafor. (K. Bartolić Sirotić)
* Fotodokumetacija građe prikupljene arheološkim istraživanjima nakon njezinog pranja. (K. Bartolić Sirotić)
* U sklopu redovne planirane matične djelatnosti muzejski savjetnik Nikša Mendeš, iz Pomorskog i povijesnog muzeja Hrvatskog primorja Rijeka, kao matičar za povijesne zbirke, posjetio je Zavičajni muzej Poreštine 14. prosinca 2023. godine kako bi pregledao stanje fundusa, postava i dokumentacije muzeja vezano uz povijesu građu. (E. Uljančić, E. Poropat Pustijanac, M. Martinčević)

**6. ZNANSTVENI RAD**

6.2. Publicirani radovi

* Marino Martinčević, „Zaključci vijeća porečke komune iz 1396./1397. godine“, *Zbornik Odsjeka za povijesne znanosti Zavoda za povijesne i društvene znanosti Hrvatske akademije znanosti i umjetnosti*, Vol. 39 , 2021., 113-136.

**7. STRUČNI I ZNANSTVENI SKUPOVI I SEMINARI U ORGANIZACIJI I SUORGANIZACIJI MUZEJA**

7.1. Znanstveni skupovi

Obvezni podaci

-Naziv skupa: Istarski povijesni biennale

-Tema: „Villae, rustici, agricolae…: o selu i seljaštvu u povijesti na jadranskom prostoru“

-Vrijeme održavanja: 25. - 27. svibnja 2023.

-Mjesto održavanja: Poreč, Istarska sabornica

-Kratki opis: U organizaciji Zavičajnog muzeja Poreštine – Museo del territorio parentino, Filozofskog fakulteta Sveučilišta Jurja Dobrile u Puli i Državnog arhiva u Pazinu od 25. do 27. svibnja 2023. u Istarskoj sabornici u Poreču održan je jedanaesti međunarodni znanstveni skup Istarski povijesni biennale s temom „Villae, rustici, agricolae…: o selu i seljaštvu u povijesti na jadranskom prostoru“. Istarski povijesni biennale održava se od 2003. godine, pri čemu se svaki put obrađuje jedna od tema iz povijesti svakodnevice. Po svojoj orijentaciji (povijest svakodnevice), kao i po izabranim temama, predstavlja jedinstven skup u Hrvatskoj, pa i šire, na jadranskom prostoru. Ove je godine bio posvećen selu i seljaštvu u povijesti na jadranskom prostoru. Rezultate svojih istraživanja na ovogodišnju temu predstavilo je 23 znanstvenika iz Hrvatske, Slovenije, Italije i Austrije. Sudionici su u svojim izlaganjima prikazali različite mogućnosti istraživanja sela i seljaštva preko više vrsta povijesnih izvora za različita povijesna razdoblja – od prapovijesti i antike preko srednjega i ranog novog vijeka do suvremenoga doba. Izlaganja su bila podijeljena u više dijelova, odnosno tematskih sekcija, a održavala su se na četiri jezika: hrvatkom, talijanskom, slovenskom i engleskom.

**8. IZLOŽBENA DJELATNOST**

Obvezni podaci:

      -Naziv izložbe: URBAN Photo Awards – Francesco Aglieri Rinella „West Safari“

      -Mjesto održavanja i prostor: Zavičajni muzej Poreštine - Museo del territorio parentino

      -Vrijeme trajanja: 31.7.– 11.8.2023.

      -Autor(i) stručne koncepcije dotART

      -Autor(i) likovnog postava dotART

      -Opseg (broj eksponata)

      -Web adresa *(ukoliko je izložba predstavljena na Internetu)*

      -Vrsta

* + umjetnička
	+ tuzemna, međunarodna
	+ edukativna, informativna
	+ samostalna
	+ pokretna

-Tema *(kratak opis*): Izložba nagrađenog portfolija u sklopu međunarodnog fotografskog natječaja URBAN 2023 Photo Awards, čiji je organizator udruga dotART iz Trsta. Publici se predstavio talijanski fotograf Francesco Aglieri Rinella radovima pod nazivom „West Safari“.

- Korisnici (kome je izložba namijenjena): građani, turisti

 -Naziv izložbe: Palača gradu: projekt uređenja Palače Sinčić (2008.-2023.)

 -Mjesto održavanja i prostor: Zavičajni muzej Poreštine - Museo del territorio parentino

 -Vrijeme trajanja: 30.6.– 31.12.2023.

 -Autor(i) stručne koncepcije: Elena Poropat Pustijanac, Klaudia Bartolić Sirotić

 -Autor(i) likovnog postava: Sabina Damiani

 -Opseg (broj eksponata): 12 panoa, 1 vitrina

 -Web adresa (ukoliko je izložba predstavljena na Internetu)

 -Vrsta

o tuzemna

o edukativna, informativna

o samostalna

o pokretna

-Tema (kratak opis): Povodom dovršetka višemjesečnih radova na uređenju pročelja kompleksa palače Sinčić, sjedišta Zavičajnog muzeja Poreštine, organizirana je svečanost razgledavanja rezultata dosadašnjih radova na obnovi najreprezentativnije porečke barokne palače. Tom prilikom su prigodno postavljeni informativni panoi na kojima je predstavljen projekt uređenja palače Sinčić i postignuti rezultati u proteklih 15 godina, razgledane su novoobnovljene fasade i saloni, kao i vitrina s muzejskih izlošcima koji su pronađeni u temeljima zgrade prilikom arheoloških istraživanja. Posebno su atraktivni bili su predmeti za svakodnevnu uporabu – od ženskih češljeva do minijaturne kocke kojom su se igrala djeca.

- Korisnici (kome je izložba namijenjena): građani, turisti

**9. IZDAVAČKA DJELATNOST MUZEJA**

(Pod izdavačkom djelatnošću smatraju se samo publikacije čiji je izdavač ili suizdavač muzej)

9.1. Tiskovine

* Zbornik radova 10. Istarski povijesni biennale, „Corpus, carnalitas…: o tijelu i tjelesnosti u povijesti na jadranskom prostoru“, Zbornik radova s međunarodnog znanstvenog skupa održanog 20. i 21. svibnja 2021., ur. Elena Uljančić i Marija Mogorović Crljenko nakladnik: Zavičajni muzej Poreštine – Museo del territorio parentino, sunaknadnici: Sveučilište Jurja Dobrile u Puli i Državni arhiv u Pazinu, Poreč, 2023., ISBN 978-953-8060-08-3
* Plakat: Noć muzeja, nakladnik: Zavičajni muzej Poreštine – Museo del territorio parentino, siječanj 2023.
* Plakat: Međunarodni dan muzeja 2023., nakladnik: Zavičajni muzej Poreštine – Museo del territorio parentino, svibanj 2023.
* Plakat: 11. Istarski povijesni biennale, nakladnik: Zavičajni muzej Poreštine – Museo del territorio parentino, svibanj 2023.
* Plakat: „Palača gradu“, nakladnik: Zavičajni muzej Poreštine – Museo del territorio parentino, lipanj 2023.

**10. EDUKATIVNA DJELATNOST**

10.1. Vodstva *(vodstva za građanstvo, vodstva za škole, specijalna vodstva)*

- Vodstva za škole i specijalna vodstva (starogradska jezgra, kompleks Eufrazijeve bazilike, Zavičajni muzej Poreštine)

* Dana 15. ožujka 2023. održano stručno vodstvo za učenike Osnovne škole Finida po starogradskoj jezgri grada Poreča. (D. Munda)
* Dana 3. travnja 2023. održano stručno vodstvo za učenike Turističko-ugostiteljske škole Antona Štifanića Poreč po starogradskoj jezgri grada Poreča. (D. Munda)
* Dana 19. travnja 2023. održano stručno vodstvo za učenike Osnovne škole Poreč po starogradskoj jezgri grada Poreča. (D. Munda)
* Dana 25. travnja 2023. održano stručno vodstvo za učenike Osnovne škole Finida po starogradskoj jezgri grada Poreča. (D. Munda)
* Dana 4. svibnja 2023. održano stručno vodstvo za učenike Turističko-ugostiteljske škole Antona Štifanića Poreč po starogradskoj jezgri grada Poreča i kompleksu Eufrazijeve bazilike. (D. Munda)
* Dana 10. svibnja 2023. održano stručno vodstvo za učenike Osnovne škole Finida po arheološkom lokalitetu Loron-Santa Marina. (D. Munda)
* Dana 13. rujna 2023. održano stručno vodstvo za češku delegaciju po starogradskoj jezgri grada Poreča i kompleksu Eufrazijeve bazilike. (D. Munda)
* Dana 28. rujna 2023. održano stručno vodstvo za grupu doktora estetske medicine po starogradskoj jezgri grada Poreča i kompleksu Eufrazijeve bazilike. (D. Munda)
* Dana 4. listopada 2023. održano stručno vodstvo za učenike Osnovne škole Poreč po starogradskoj jezgri grada Poreča. (D. Munda)
* Dana 20. listopada 2023. održano stručno vodstvo za učenike Osnovne škole Poreč po starogradskoj jezgri grada Poreča. (D. Munda)
* Dana 30. listopada 2023. održano stručno vodstvo za učenike Talijanske osnovne škole „Bernardo Parentin“ po starogradskoj jezgri grada Poreča. (D. Munda)
* Dana 16. studenog 2023. održano stručno vodstvo za učenike Turističko-ugostiteljske škole Antona Štifanića Poreč po starogradskoj jezgri grada Poreča i kompleksu Eufrazijeve bazilike. (D. Munda)
* Dana 20. studenog 2023. održano stručno vodstvo za delegaciju iz Grada Poing u Njemačkoj po starogradskoj jezgri grada Poreča, Eufrazijevoj bazilici i Centru „La mula de Parenzo“. (K. Bartolić Sirotić, E. Poropat Pustijanac)
* Dana 24. studenog 2023. održano stručno vodstvo za učenike Talijanske osnovne škole „Bernardo Parentin“ Poreč po starogradskoj jezgri grada Poreča. (D. Munda)
* Dana 1. prosinca 2023. vodio učenike Talijanske osnovne škole „Bernardo Parentin“ Poreč po starogradskoj jezgri grada Poreča. (D. Munda)
* Tijekom 2023. godine stručno vodstvo više domaćih i stranih delagacija. (G. Benčić)

- Vodstva za škole i specijalna vodstva (Centar za posjetitelje „La mula de Parenzo“)

* U prostoru Centra „La mula de Parenzo“, kojim upravlja Muzej, od jeseni 2023. organizirane su edukativne djelatnosti za vrtiće, osnovne i srednje škole u sklopu kojih su održana stručna vodstva kroz postav te edukativne radionice. (S. Damiani)
* Uspostavljena je suradnja Centra „La mula de Parenzo“ s Osnovnom školom Finida kroz realizaciju projekta zavičajne nastave posvećene pjesmi „La mula de Parenzo“. U projektu je sudjelovalo 16 razreda razredne nastave (od 2. do 4.), dva 6. razreda i jedno odijeljenje razredne nastave iz PŠ Nova Vas, u prosjeku po 20 učenika po razredu sa svojim učiteljima i profesorima. (S. Damiani)
* Održano su ukupno četiri stručna vodstva za učenike/ce srednjih škola (učenici prvih razreda srednje poljoprivredne škole iz SŠ Mate Balote Poreč). (S. Damiani)
* Održana su vodstva za učenike/ce koji pohađaju produženi boravak iz Talijanske osnovne škole „Bernardo Parentin“. (S. Damiani)

10.2. Predavanja

* U sklopu Prvog festivala starih zanata u Balama 23. srpnja 2023. održano predavanje pod nazivom ,,Valle il Beato Giuliano“. (G. Benčić)
* U okviru programa „Upoznajmo Vodnjan – Conosciamo Dignano“, u organizaciji Grada Vodnjana-Dignano, Istarskog povijesnog društva – Società Storica Istriana i Knjižnice Vodnjan – Biblioteca di Dignano, u Komunalnoj palači u Vodnjanu održano je 16. lipnja 2023. predavanje „Povijesno-arheološke i eruditske crtice o starinama Barbarige“. (G. Benčić)
* U sklopu dodjele Nagrade Sv. Mauro 20. studenog 2023. u Istarskoj sabornici u Poreču održano predavanje „Postanak i razvoj porečkog katedralnog kaptola do 1828. godine“. (M. Martinčević)

10.3. Radionice i igraonice

* Dana 27. siječnja 2023., u sklopu Noći muzeja, održana je radionica za djecu na kojoj su se izrađivale keramičke uljanice po uzoru na antičke modele. Sudjelovalo je ukupno 15 djece. (V. Muk, K. Bartolić Sirotić)
* Radionice tradicijskog pletenja košara održale su 25. veljače i 4. ožujka 2023., a bile su namijenjene odraslim osobama. Polaznici radionica usvojili su znanje i umijeće pletenja košara od vrbovog pruća (bekvi). Kroz radionice je ukupno prošlo 28 osoba. (V. Muk)
* Tijekom 2023. održavale su se keramičarske radionice (izrade keramičkih predmeta i predmeta na lončarskom kolu) na tjednoj bazi. Ukupno su kroz radionice prošle 42 osobe. (V. Muk)
* Tijekom 2023. održavale su se radionice figurativne skulpture jednom tjedno. (E. Uljančić)
* U sklopu 1. festivala starih zanata 22. srpnja 2023. u Balama je održana radionica demonstracije predenja vune. (V. Muk)
* Dana 29. studenog 2023. održana je radionica filcanja i predenja vune u Waldorfskoj školi u Brtonigli za djecu, roditelje i učitelje. Ukupno je na radionici sudjelovalo 14 djece i 12 odraslih osoba. (V. Muk)
* Od rujna do prosinca 2023. u Centru „La mula de Parenzo“ i Zavičajnom muzeju Poreštine održano je 20-ak radionica za osnovne škole, dijelom kroz projekt suradnje s Osnovnom školom Finida a dijelom kroz individualna javljanja škola. Radionice su se sastojale od interpretacije teme „La mula de Parenzo“ i ribarske baštine grada Poreča u raznim likovnim tehnikama, prilagođenim dobi polaznika/ca. Neke od tehnika koje su korištene bile su kolaž, crtež, strip, izrada filmskog plakata i izrada filpbook animacija. (S. Damiani)
* U sklopu Dječjeg tjedna u listopadu 2023. organiziran je lov na blago u surdanji s Društvom „Naša djeca“ Poreč, u kojem je sudjelovalo 10-ak polaznika/ca uzrasta 9-11 godina. Tema lova na blago bila je povijest grada Poreča a održala se na otvorenom, na ulicama starogradske jezgre. (S. Damiani)

10.4. Ostalo

Noć muzeja

* Osamnaesta po redu Noć muzeja održala se 27. siječnja 2023. uz prigodnu temu „Muzeji su važni“ koja je apostrofirala moć koji muzeji imaju u komuniciranju važnosti održivog razvoja, zaštiti i očuvanju materijalne i nematerijalne baštine i suradnji s lokalnom zajednicom.

Program je otvoren stručnim vodstvom po povijesnoj jezgri. Viši kustos Davor Munda upoznao je prisutne s poviješću grada i najznačajnim kulturno-povijesnim spomenicima, s posebnim naglaskom na najnovija otkrića na Maraforu. Kustosice Vltava Muk i Klaudia Bartolić Sirotić održale su keramičarsku radionicu za djecu, u kojoj se dvadesetak djece upoznalo s osnovnim tehnikama izrade keramičkih predmeta te izradilo svoje uljanice po uzoru na antičke. Program u Istarskoj sabornici nastavljen je predavanjem „Poreč u arhivskim fondovima Konzervatorskog odjela iz Trsta“ kustosa Gaetana Benčića, u kojem je predstavio većim dijelom javnosti nepoznate fotografije, nacrte i dokumente koji se odnose na porečke spomenike iz prve polovice 20. stoljeća. Posebno je zanimljivo bilo predstavljanje novih akvizicija iz obiteljske kolekcije Polesini, koje su zajednički predstavili kustos Gaetano Benčić i ravnateljica Elena Uljančić. Riječ je o iznimnoj umjetničkoj, fotografskoj i knjižnoj ostavštini te ostavštini dokumentacijske građe obitelji Polesini. Ova vrijedna ostavština dokumentira povijest jedne od najznačajnijih istarskih plemićkih obitelji, ali i život Poreča i Poreštine od kraja 18. do polovice 20. stoljeća. Otkupom i donacijama muzejski fundus je upotpunjen djelima izuzetne kulturno-povijesne i umjetničke vrijednosti za lokalnu ali i nacionalnu povijest, kulturu i umjetnost, a sva su se ovom prilikom mogla uživo razgledati. O važnosti ovog otkupa i donacije, kao i svojim razlozima da svoju ostavštinu preda na čuvanje Zavičajnom muzeju Poreštine, govorio je i Gian Paolo Polesini, novinar i fimski kritičar, koji živi i radi u Udinama. U razgovoru, koji je moderirala Elena Uljančić, prisjetio se svog prvog posjeta Poreču, progovorio o svom odnosu prema gradu, ali i iznio niz podataka koji otkrivaju bogatu prošlost ali i tešku sudbinu obitelji. Večer je zaokružena čitanjem dramskih tekstova pod nazivom „Karusel Goldoni“ koje su pripremili članovi Društva prijatelja Giostre iz Poreča.

Međunarodni dan muzeja

* Zavičajni muzej Poreštine – Museo del territorio parentino obilježio je 46. Međunarodni dan muzeja posvećen temi „Muzeji, održivost i dobrobit“ u subotu, 27. svibnja 2023., organiziranjem besplatnog razgleda Višnjana. Stručno vodstvo je organizirano s ciljem upoznavanja građanstva s povijesnim događajima, osobama i kulturnom baštinom Višnjana, jednim od matičnih područja djelovanja samog muzeja. Poseban naglasak stavljen je na kulturne spomenike Višnjana: crkvu sv. Antuna opata i župnu crkvu sv. Kvirika i Julite. Uz stručno vodstvo kustosa porečkog muzeja i vanjskih suradnika sudionici su se upoznali s bogatom poviješću, kulturom i tradicijama ovoga kraja. (E. Uljančić)

Interpretativne šetnje „La mula de Parenzo“

* Od lipnja do rujna 2023. u organizaciji Turističke zajednice grada Poreča i Zavičajnog muzeja Poreštine održane su interpretativne šetnje „La mula de Parenzo“, osmišljene s ciljem popularizacije Centra smještenog na Trgu slobode u Poreču i istoimene neslužbene himne grada. Sudionici su se, uz interpretaciju glumačke družine iz pulskog Teatra Naranča, pobliže upoznali s pjesmom „La mula de Parenzo“, ali i sa zanimljivim događajima i osobama iz prošlosti Poreča unatrag stotinu i više godina. Održano je ukupno 10 tura, gdje je sudjelovalo ukupno oko 250 građana/građanki Poreča i turista.

**11. ODNOSI S JAVNOŠĆU (PR)**

11.1. Objave u tiskanim i elektroničkim medijima

O djelatnostima Zavičajnog muzeja Poreštine – Museo del territorio parentino redovito se obavještavaju tiskani i elektronski mediji: Glas Istre, Jutarnji list, Večernji list, La voce del popolo, Radio Istra, Radio Centar – Studio Poreč, Hrvatski radio – Radio Pula, HRT, TV Koper-Capodistria, web portali porestina.info, parentium.com, regionalexpress.hr, istriaterramagica.eu, istra24.hr i brojni drugi.

11.2. Sudjelovanje u televizijskim i radijskim emisijama

* Dana 28. ožujka 2023. izjava za Novu TV o nalazima n atRgu Marafor. (E. Uljančić)
* Dana 30. lipnja 2023. izjava o obnovi pročelja palače Sinčić. (E. Uljančić)
* U rujnu 2023. sudjelovanje u radijskoj emisiji „Le ciacolone“ HRT – Hrvatski radio urednice Rossane Matejčić Miljević. (S. Damiani)
* Dana 1. rujna 2023. sudejlovanje u emisiji Radio Centra o pročeljima palače Sinčić. (E. Uljančić)
* Više izjava za radijske i televizijske emisije o nalazima na Trgu Marafor, Loron, arheološka istraživanja i sl. (G. Benčić)

11.3. Promocije i prezentacije

* U siječnju 2023. Zavičajni muzej Poreštine je u Istarskoj sabornici javnosti predstavio nove akvizicije iz obiteljske kolekcije Polesini. Krajem prošle godine Grad Poreč-Parenzo je osigurao oko 40.000 eura kojim je otkupljeno osam vrijednih predmeta: tri slike s prikazom članova obitelji Polesini iz 19. stoljeća, plemićke potvrde iz 18. i 19. stoljeća, kao i prsten darovan od cara Franje I., srebrni jedeći pribor i fotoalbum s fotografijama dvorca Isabella s kraja 19. stoljeća. Riječ je o iznimnoj umjetničkoj, fotografskoj i knjižnoj ostavštini te ostavštini dokumentacijske građe obitelji Polesini. Ova vrijedna ostavština dokumentira povijest jedne od najznačajnijih istarskih plemićkih obitelji, ali i život Poreča i Poreštine od kraja 18. do polovice 20. stoljeća.
* U sklopu otvorenja skupa 11. Istarski povijesni biennale 25. svibnja 2023. u Istarskoj sabornici u Poreču održana je promocija zbornika „Corpus, carnalitas…: o tijelu i tjelesnosti u povijesti na jadranskom prostoru“, Zbornika radova s međunarodnog znanstvenog skupa održanog 20. i 21. svibnja 2021., urednica Elene Uljančić i Marije Mogorović Crljenko, u nakladi Zavičajnog muzeja Poreštine – Museo del territorio parentino, Sveučilišta Jurja Dobrile u Puli i Državnog arhiva u Pazinu. Zbornik su predstavili Gaetano Benčić, prof. dr. sc. Marija Mogorović Crljenko i dr. sc. Maja Ćutić Gorup. (G. Benčić)
* Prezentacija knjige „Il Tempo della Serenissima. Percorso storico e culturale fra gli Orologi da torre del Veneto, dell’Istria e della Dalmazia“ održane 5. svibnja 2023. u sklopu međuregionalnog workshopa u Teatrinu Zajednice Talijana Poreč - Comunità degli Italiani di Parenzo. (G. Benčić)
* Prezentacija knjige autora Gaetana Benčića „Pomorska luka Bastia – Il porto della Bastia“ u Grožnjanu 15. lipnja 2023. (G. Benčić)
* Prezentacija knjige „Vita di casa nostra“ održane 12. listopada 2023. u Teatrinu Zajednice Talijana Umag - Comunità degli italiani di Umago. (G. Benčić)

11.4. Ostalo

* Dana 14. veljače 2023. na Trgu Marafor u Poreču održana konferencija za medije povodom predstavljanja areholoških istraživanja na Maraforu. (E. Uljančić, G. Benčič)
* Dana 29. kolovoza 2023. u Rakovcima održana konferencija za medije povodom početka radova građevinske sanacije na Memorijalnoj kući Joakima Rakovca. (E. Uljančić)
* Dana 7. rujna 2023. u Poreču održana konferencija za medije povodom početka radova građevinske sanacije na Romaničkoj kući u Poreču. (E. Uljančić)
* Dana 4. prosinca 2023. u Rakovcima održana konferencija za medije povodom nastavka radova građevinske sanacije na Memorijalnoj kući Joakima Rakovca. (E. Uljančić)

**12. UKUPAN BROJ POSJETITELJA**



**13. FINANCIJE**

15.1. Izvori financiranja (u %)

 -RH (ministarstvo kulture) - 1,931%

 -lokalna samouprava - 81,342%

 -vlastiti prihod - 1,697%

 -sponzorstvo - 0 %

 -donacije - 0%

 -EU fondovi - 0%

 -Ostali – prihodi za posebne namjene - 0,653%

 -Općine - 1,029%

15.2. Investicije (u EUR): 874.897,68

**14. OSTALE AKTIVNOSTI**

Tijekom 2023. provedeni su radovi na pripremi dokumentacije za sanaciju/uređenje zgrada te koordinacija s izvršiteljima i izvođačima za sljedeće lokacije: kompleks zgrada Zavičajnog muzeja Poreštine – Palača Sinčić, Memorijalna kuća Joakima Rakovca u Rakovcima, Romanička kuća u Poreču, Kuća dva sveca u Poreču, Trg Marafor.

Kompleks zgrada Zavičajnog muzeja Poreštine – Palača Sinčić

* Od siječnja do lipnja 2023. vršeni su radovi na obnovi pročelja kompleksa zgrada Palače Sinčić, odnosno sjedišta Zavičajnog muzeja Poreštine, koji su započeti u studenom 2022.Izvođač radova je bila tvrtke Kapitel d.o.o. iz Žminja, a nadzor nad radovima vršila je Istra Inženjering d.o.o. iz Poreča. (E. Uljančić, G. Benčić)
* Za potrebe daljnje konzervacije i sanacije kompleksa zgrada Palače Sinčić u 2023. provedene su sljedeće aktivnosti: izrada elaborata za izradu i ugradnju vanjske stolarije na Palači Sinčić, izrada revizije projektne dokumnetacije instalaterskih radova na zgradi Zavičajnog muzeja Poreštine, ishodovano rješenje Konzervatorskog odjela u Puli za izradu i ugradnju vanjske stolarije na Palači Sinčić, ishodovano mišljenje o uvjetima za povećanje energetske učinkovitosti kompleksa zgrada Palače Sinčić. (E. Uljančić, G. Benčić, E. Poropat Pustijanac)
* Rad na prikupljanju projektne dokumentacije i pripremi projektnog prijedloga „Energetska obnova kompleksa zgrada Zavičajnog muzeja Poreštine – Museo del territorio Parentino“, prijavljenom u prosincu 2023. na Poziv za dostavu projektnih prijedloga „Energetska obnova zgrada sa statusom kulturnog dobra“ Nacionalnog plana oporavka i otpornosti Ministarstva kulture i medije. (E. Poropat Pustijanac)
* Priprema dokumenacije za javnu nabavu male vrijednosti za nabavu i ugradnju vanjske stolarije na zgradi Zavičajnog muzeja Poreštine – Palača Sinčić, u suradnji s osnivačem Gradom Porečom. (E. Poropat Pustijanac)

Romanička kuća

* Za potrebe građevinske sanacije Romaničke kuće u 2023. su provedene sljedeće aktivnosti: izrađen konzervatorski elaborat, izrađen konzervatorsko-restuaratorski elaborat kamenih elemenata, ishodovana potvrda na glavni projekt za obnovu Romaničke kuće od strane Konzervatorskog odjela u Puli, ishodovano odobrenje od strane Konzervatorskog odjela u Puli za izvođenje konzervatorsko-restauratorskih radova na kamenoj plastici. (E. Uljančić, G. Benčić, E. Poropat Pustijanac)
* Rad na pripremi projektnog prijedloga za planirani interpretacijski centar u Romaničkoj kući u okviru projekta BOOST 365, koji je Grad Poreč-Parenzo kao osnivač Muzeja prijavio na Program međuregionalne suradnje Interreg Europe 2021. - 2027. (E. Poropat Pustijanac)
* Priprema dokumenacije za javnu nabavu male vrijednosti za građevinsku sanaciju Romaničke kuće, u suradnji s osnivačem Gradom Porečom. (E. Poropat Pustijanac)
* U listopadu 2023. započeli su radovi na sanaciji Romaničke kuće, ugovoreni do kraja ožujka 2024. Izvođač radova je bila tvrtka Kapitel d.o.o. iz Žminja, a nadzor nad radovima vršila je Istra Inženjering d.o.o. iz Poreča. (E. Uljančić, G. Benčić)

Memorijalna kuća Joakima Rakovca

* Za potrebe građevinske sanacije Memorijalne kuće Joakima Rakovca u Rakovcima u 2023. su provedene sljedeće aktivnosti: uknjižba vlasništva, ishodovanje odobrenja za radove sanacije Memorijalne kuće Joakima Rakovca od strane Konzervatorskog odjela u Puli. (E. Uljančić, G. Benčić, E. Poropat Pustijanac)
* Priprema dokumenacije za javnu nabavu male vrijednosti za građevinsku sanaciju Memorijalne kuće Joakima Rakovca, u suradnji s osnivačem Gradom Porečom. (E. Poropat Pustijanac)
* U rujnu 2023. započeli su radovi na sanaciji Memorijalne kuće. Izvođenje radova je preuzeo obrt Istradrvo iz Poreča, a nadzor nad radovima Istra Inženjering d.o.o. iz Poreča. (E. Uljančić, G. Benčić)

Kuća dva sveca

* Za potrebe uređenja Kuće dva sveca u 2023. su provedene sljedeće aktivnosti: ishodovana suglasnost od strane Konzervatorskog odjela u Puli na konzervatorski elaborat, ishovodano odobrenje od strane Konzervatorskog odjela u Puli za uređenje Kuće dva sveca. (E. Uljančić, G. Benčić)
* Tijekom 2023. izvršeni su preventivni krovopokrivački radovi na krovištu Kuće dva sveca. (E. Uljančić, G. Benčić)

Trg Marafor

* Za potrebe istraživanja i uređenja Trga Marafor u 2023. su izrađeni sljedeći elaborati: Konzervatorski elaborat za Trg Marafor, Statički elaborat za Trg Marafor i Konzervatorsko-restauratorski elaborat za ploče s arheološkog nalazišta Marafor. Arheološko istraživanje Trga Marafor u Poreču provedeno je od 16. siječnja do 21. ožujka 2023. Navedeni elaborati će poslužiti kao podloga za glavni projekt uređenja i prezentacije antičkog trga u današnjoj urbanoj strukturi. (E. Uljančić, G. Benčić)

Centar za posjetitelje La mula de Parenzo

* Muzej je 2023. preuzeo prostor Centra za posjetitelje „La mula de Parenzo“ na Trgu slobode 13 u Poreču kojega je dobio na korištenje od Grada Poreča. U Centru je od srpnja 2023. na neodređeno vrijeme zaposlena kustosica Sabina Damiani.

**3. IZVJEŠTAJ O OPĆIM I KADROVSKIM POSLOVIMA**

S 1. siječnjem 2023. u Zavičajnom muzeju Poreštine – Museo del territorio parentino bilo je zaposleno na neodređeno vrijeme ukupno 11 radnika/radnica. Tijekom 2023. godine došlo je do sporazumnog prekida radnog odnosa s djelatnikom na radnom mjestu spremač u muzeju, te je nakon pribavljene suglasnosti Osnivača i Upravnog vijeća proveden natječaj za zapošljavanje na radnom mjestu spremač/spremačica te je sklopljen ugovor s jednom djelatnicom. Sporazumom o korištenju poslovnog prostora na adresi Trg slobode 13 u Poreču od 8. svibnja 2023. godine  (KLASA: 372-03/23-01/26; URBROJ: 2163-6-19/05-23-3) sklopljenog između Grada Poreča i Zavičajnog muzeja Poreštine, alinejom 2 članka 1 je određeno da će se predmetni poslovni prostor koristiti isključivo za obavljanje djelatnosti Centra za posjetitelje „La mula de Parenzo“. Nakon pribavljane suglasnosti Osnivača i Upravnog vijeća te provedenog javnog natječaja sklopljen je ugovor o radu na neodređeno puno radno vrijeme s djelatnicom koja je raspoređena na radno mjesto kustos u centru za posjetitelje „La Mula de Parenzo“. Zaključno s 31.12.2022. u Zavičajnom muzeju Poreštine – Museo del territorio parentino bilo je zaposleno na neodređeno vrijeme ukupno 12 radnika/radnica.

|  |  |  |
| --- | --- | --- |
| Opis radnog mjesta | Predviđena kvalifikacija | Broj izvršitelja |
| RAVNATELJ | VSS | 1 |
| MUZEJSKI SAVJETNIK | VSS |  |
| VIŠI KUSTOS | VSS | 2 |
| KUSTOS | VSS | 3 |
| KUSTOS U CENTRU ZA POSJETITELJE | VSS | 1 |
| KUSTOS - MUZEJSKI PEDAGOG | VSS |  |
| DOKUMENTARIST | VSS | 1 |
| POSLOVNI TAJNIK | SSS |  |
| DOMAR MUZEJA | KV | 1 |
| DOMAR PARKA SKULPTURA D. DŽAMONJE | NKV/SSS | 2 |
| SPREMAČ U MUZEJU | NKV | 1 |
| **U K U P N O:** |  | **12** |

Tijekom izvještajnog razdoblja održano je 15 sjednica Upravnog vijeća, od kojih je većina sjednica održano elektroničkim putem, a dvije uživo (uz isplatu naknade). Upravno vijeće je donosilo odluke vezane za poslovanje Muzeja, sukladno Statutu ustanove. Sjednice Upravnog vijeća održavane su redovno, po potrebi. Vijeće je radilo s većinskom prisutnosti i nije bilo problema kod kvoruma. Članovima Vijeća uz poziv su se u pravilu dostavljali materijali, a izuzetno su bili podijeljeni na dan održavanja sjednice. Naknade za rad članova Upravnog vijeća Muzeja se predviđaju u iznosu 66,36 EUR netto za predsjednicu i 46,45 EUR netto za svakog člana/cu.

**4. FINANCIJSKI IZVJEŠTAJI**

 **a. Imovina**

**Ukupna imovina**

U 2023. godini ukupna imovina ustanove ostvarena je 44,4 % veća od prethodne godine. U strukturi ukupne imovine, nefinancijska imovina sudjeluje s 98,86 %, dok financijska imovina i rashodi budućih razdoblja čine ukupno 1,14 %.

**Nefinancijska imovina**

Nefinancijska imovina sastoji se od:

* poljoprivrednog zemljišta (Muntajana), 19.224,71 eura
* ulaganje na tuđoj imovina radi korištenje prava, 4.015,66 eura
* zgrade Zavičajnog muzeja Poreštine, 189.746,59 eura
* zgrade-spomenici kulture, 359.559,28 eura
* postrojenja i oprema, 80.693,71 eura
* prijevozna sredstva, 10.414,76 eura
* knjige u knjižnicama, 120.584,44 eura
* muzejski izlošci, 272.925,15 eura
* ostale nespomenute izložbene vrijednosti, 1.081,74 eura
* sitni inventar, 6.613,42 eura
* proizvedena kratkotrajna imovina, 4.788,91 eura
* građevinskih objekata u pripremi, 2.024.052,73 eura

Obnova zgrade Zavičajnog muzeja Poreštine je u tijeku. Kako se navedena investicija nije završila, u 2023. godini je prenesena na građevinske objekte u pripremi.

Ukupna vrijednost ostvarenih ulaganja u nefinancijsku imovinu tijekom 2023. godine iznosi 874.897,68 eura (iskazano kao rashodi za nabavu nefinancijske imovine), a investiralo se u građevinski objekt te u nabavu opreme:

- dodatno ulaganje u zgradu, 830.679,14 eura

- uredska oprema i namještaj, 6.742,85 eura

- uređaji, strojevi i oprema za ostale namjene, 23.086,44 eura

- prijevozna sredstva, 10.000,00 eura

- knjige u knjižnicama, 2.623,95 eura

- muzejski izlošci, 1.765,30 eura

U 2023. godini je nabavljen sitan inventar za 100,74 eura (iskazan kao trošak sitnog inventara).

Vrijednosti nefinancijske imovine na dan 31. prosinca u odnosu na stanje 1. siječnja je za 45,3 % veća.

**Financijska imovina**

Financijska imovina ustanove na dan 31.12. sastoji se od potraživanja, i rashoda budućeg razdoblja i to:

- ostala potraživanja 4.841,29 eura (obveznice RH za prodan stan)

- potraživanja za prihode poslovanja korisnika 5.648,19 eura (potraživanja za prihode PK uplaćene u proračun, potraživanja za prihode pruženih usluga).

U odnosu na stanje na početku godine, na 31. prosinca 2023. financijska imovina je za 5,8 % manja od stanja 1. siječnja 2023. godine a odnosi se na smanjenje potraživanja od Jedinice lokalne samouprave.

**Aktivna vremenska razgraničenja**

Rashodi budućih razdoblja u iznosu od 21.239,69 eura, odnose se na plaće i naknade zaposlenika za prosinac 2023. godine.

 **b. Vlastiti izvori i obveze**

**Vlastiti izvori**

S obzirom na kretanje vrijednosti imovine i obveza, prihoda i rashoda tijekom 2023., vlastiti izvori su veći za 43,9 % od 1. siječnja iste godine.

Ostvareni prihodi iznose 1.410.837,94 eura, a ostvareni rashodi 1.426.654,81 eura. Manjak prihoda nad rashodima u 2023. g. iznosi 15.816,87 eura. Višak prihoda prenesen iz 2022. iznosi 5.801,13 eura. Stoga manjak prihoda za pokriće u sljedećem razdoblju iznosi 10.015,74 eura.

**Obveze za rashode poslovanja**

Obveze za rashode poslovanja na dan 31.12.2023. Veće su za 85,04 % u odnosu na početak godine i to:

- obveze za zaposlene iznose 20.074,19 eura a odnose se na obračunatu plaću za prosinac 2023. godine

- obveze za materijalne rashode kao što su naknade troškova zaposlenima, rashodi za uredski materijal, rashodi za materijal i dijelove za tekuće i investicijsko održavanje, i rashodi za ostale usluge iznose 1.862,03 eura,

- ostale tekuće obveze iznose 14.804,65 eura.

**Obveze za nabavu nefinancijske imovine**

Obveze za nabavu nefinancijske imovine na dan 31.12.2023. godine iznose 80,00 eura, a odnose se na muzejske izloške .

**Pasivna vremenska razgraničenja**

Naplaćenih prihoda budućih razdoblja nema.

**c. Izvještaj o prihodima i rashodima, primicima i izdacima**

|  |  |  |  |  |  |
| --- | --- | --- | --- | --- | --- |
| Red | Račun | Opis | **Prethodna godina** | **Ostvareno** | **%** |
| broj | Iz RP | **1-12 2022.** | **1-12 2023.** |
| **A.** | **6** | **PRIHODI POSLOVANJA: (1-12)** | **809.443,13** | **1.410.837,94** | **174%** |
|  | **63** | Pomoći iz inozemstva i unutar općeg proračuna | 65.418,34 | 57.462,38 | 88% |
| 1 | 6321 | Tekuće pomoći od međunarodnih organizacija | 0,00 | 0,00 | 0% |
| 2 | 6322 | Kapitalne pomoći od međunarodnih organizacija | 0,00 | 0,00 | 0% |
| 3 | 6341 | Tekuće pomoći od izvanproračunskih korisnika | 0,00 | 0,00 | 0% |
| 4 | 6361 | Tekuće pomoći PK iz proračuna koji im nije nadležan | 38.873,78 | 57.462,38 | 148% |
| 5 | 6362 | Kapitalne pomoći PK iz proračuna koji im nije nadležan | 26.544,56 | 0,00 | 0% |
|   |   |   |   |   | 0% |
|   | **65** | Prihodi od admi. pristojbi i pristojbi po posebnim propisima | **8.170,47** | **10.566,77** | 129% |
| 6 | 6526 | Ostali nespomenuti prihodi | 8.170,47 | 10.566,77 | 129% |
|   | **66** | Prihodi od prodaje proizvoda i usluga i od donacije | **37.803,01** | **27.437,18** | 73% |
|   | 661 | Prihodi od pruženih usluga -zakup | 37.454,61 | 27.437,18 | 73% |
| 7 | 6614 | Prihodi od prodaje proizvoda i roba | 0,00 | 492,00 |   |
| 8 | 6615 | Prihodi od pruženih usluga-zakup | 37.454,61 | 26.945,18 | 72% |
|   | 663 | Donacije | 348,40 | 0,00 | 0% |
| 9 | 6631 | Tekuće donacije | 0,00 | 0,00 | 0% |
| 10 | 6632 | Kapitalne donacije | 348,40 | 0,00 | 0% |
|   | **67** | Prihodi od nadležnog proračuna | **698.051,31** | **1.315.371,61** | 188% |
| 11 | 6711 | Prihodi od nadležnog proračuna za poslovanje | 229.169,02 | 453.587,72 | 198% |
| 12 | 6712 | Prihodi od nadležnog proračuna za nefinan.imovinu | 468.882,29 | 861.783,89 | 184% |
| **B.** | **7** | **PRIHODI OD PRODAJE NEFINANCIJSKE IMOVINE: (13-14)IMOVINE (9)** | **0,00** | **0,00** | **0%** |
|   |
|   | **72** | Prihodi od prodaje proiz. dugot. imov. | 0,00 | 0,00 | 0% |
| 13 | 7211 | Stambeni objekti | 0,00 | 0,00 | 0% |
| 14 | 7212 | Poslovni objekti | 0,00 | 0,00 | 0% |
| **C.** | **8** | **PRIMICI OD FINANCIJSKOG ZADUŽIVANJA: (15)** | **0,00** | **0,00** | **0%** |
|   | **84** | Primici od zaduživanja | 0,00 | 0,00 | 0% |
| 15 | 8441 | Primljeni zajmovi od tuzemnih banaka | 0,00 | 0,00 | 0% |
| ***A+B+C*** |   | ***UKUPNO PRIHODI (1-15)*** | ***809.443,13*** | ***1.410.837,94*** | **174%** |
| **D.** | **3** | **RASHODI POSLOVANJA: (16-49)** | **288.998,62** | **551.757,13** | **191%** |
|   | **31** | Rashodi za zaposlene: (16-19) | 189.887,99 | 228.177,47 | 120% |
| 16 | 3111 | Plaće za redovni rad | 158.305,41 | 189.385,28 | 120% |
| 17 | 3121 | Ostali rashodi za zaposlene | 5.469,10 | 7.543,62 | 138% |
| 18 | 3132 | Dop. na plaće: dop. za zdravstveno osigur. | 26.113,48 | 31.248,57 | 120% |
| 19 | 3133 | Dop. Na plaće: dop. za zapošljavanje | 0,00 | 0,00 | 0% |
|   | **32** | Materijalni rashodi: (20-43) | 99.079,52 | 323.551,70 | 327% |
| 20 | 3211 | Službena putovanja | 1.265,58 | 1.091,65 | 86% |
| 21 | 3212 | Naknade za prijevoz | 10.637,79 | 13.777,26 | 130% |
| 22 | 3213 | Stručno usavršavanje zaposlenika | 731,63 | 0,00 | 0% |
| 23 | 3221 | Uredski materijal i ostali materijalni rashodi | 5.976,20 | 6.380,44 | 107% |
| 24 | 3222 | Materijal i sirovine | 0,00 | 337,93 | 0% |
| 25 | 3223 | Energija | 14.150,07 | 14.887,08 | 105% |
| 26 | 3224 | Materijal i dijelovi za tek. i invest. održava.  | 3.660,09 | 4.474,96 | 122% |
| 27 | 3225 | Sitan inventar | 103,54 | 100,74 | 97% |
| 28 | 3227 | Službena, radna i zaštitna odjeća i obuća | 0,00 | 0,00 | 0% |
| 29 | 3231 | Usluge telefona, pošte i prijevoza | 3.038,96 | 2.548,33 | 84% |
| 30 | 3232 | Usluge tekućeg i investicijsko održavanje | 2.755,79 | 102.960,32 | 3736% |
| 31 | 3233 | Usluge promidžbe i informiranja | 248,86 | 1.284,25 | 516% |
| 32 | 3234 | Komunalne usluge | 3.055,79 | 4.622,43 | 151% |
| 33 | 3235 | Zakupnine i najamnine | 0,00 | 0,00 | 0% |
| 34 | 3237 | Intelektualne i osobne usluge | 36.297,53 | 130.324,38 | 359% |
| 35 | 3238 | Računalne usluge | 8.103,21 | 5.932,66 | 73% |
| 36 | 3239 | Ostale usluge | 3.202,83 | 22.679,04 | 708% |
| 37 | 3241 | Naknade troškova osobama izvan radnog odnos | 0,00 | 2.111,66 | 0% |
| 38 | 3291 | Naknade za rad predstavničkih i izvršnih tijela  | 644,03 | 406,23 | 63% |
| 39 | 3292 | Premija osiguranja | 2.369,23 | 2.563,48 | 108% |
| 40 | 3293 | Reprezentacija | 2.119,05 | 4.859,45 | 229% |
| 41 | 3294 | Članarine | 92,90 | 92,90 | 100% |
| 42 | 3295 | Pristojbe i naknade | 141,35 | 185,50 | 131% |
| 43 | 3299 | Ostali nespomenuti rashodi poslovanja | 485,09 | 1.931,01 | 398% |
|   | **34** | Financijski rashodi: ( 44-49) | 31,11 | 27,96 | 90% |
| 44 | 3423 | Kamate za primljene zajmove od banaka  | 0,00 | 0,00 | 0% |
| 45 | 3431 | Bankarske usluge i usluge platnog prometa | 22,77 | 19,92 | 87% |
| 46 | 3432 | Negativne tečajne razlike | 0,00 | 0,00 | 0% |
| 47 | 3433 | Zatezne kamate | 8,34 | 8,04 | 96% |
| 48 | 3434 | Ostali nespomenuti financijski rashodi | 0,00 | 0,00 | 0% |
| 49 | 3833 | Naknade štete zaposlenicima | 0,00 | 0,00 | 0% |
| **E.** | **4** | **RASHODI ZA NABAVU NEFINANCIJSKE IMOVINE: (48-60)** | **520.444,51** | **874.897,68** | **168%** |
|   | 41 | Rashodi za nabavu neproizvd. Imovine(50) | 0,00 | 0,00 | 0% |
| 50 | 4124 | Ostala prava | 0,00 | 0,00 | 0% |
|   | **42** | Rashod za nabavu proizv.dug.imo.:(51-61) | 102.191,05 | 44.218,54 | 43% |
| 51 | 4212 | Poslovni objekti | 0,00 | 0,00 | 0% |
| 52 | 4214 | Ostali građevinski objekti | 0,00 | 0,00 | 0% |
| 53 | 4221 | Uredska oprema i namještaj | 24.756,52 | 6.742,85 | 27% |
| 54 | 4222 | Komunikacijska oprema | 0,00 | 0,00 | 0% |
| 55 | 4223 | Oprema za održavanje i zaštitu | 0,00 | 0,00 | 0% |
| 56 | 4226 | Sportska i glazbena oprema | 0,00 | 0,00 | 0% |
| 57 | 4227 | Uređaji, strojevi i oprema za ostale namjene | 33.491,77 | 23.086,44 | 69% |
| 58 | 4231 | Prijevozna sredstva u cestovnom prometu | 0,00 | 10.000,00 | 0% |
| 59 | 4241 | Knjige u knjižnicama | 1.939,99 | 2.623,95 | 135% |
| 60 | 4243 | Muzejski izlošci  | 42.002,77 | 1.765,30 | 4% |
| 61 | 4262 | Ulaganje u računalne programe | 0,00 | 0,00 | 0% |
|   | **45** | Rashodi za dodatna ulaganja nefi. Imovini (62) | 418.253,46 | 830.679,14 | 199% |
| 62 | 4511 |  Dodatna ulaganja na građev. objektima | 418.253,46 | 830.679,14 | 199% |
| **F.** | **5** | **IZDACI ZA FINANCIJSKU IMOVINU I OTPLATU ZAJMOVA: (63)** | **0,00** | **0,00** | **0%** |
| 63 | 5441 | Otplata glavnice od zajmova banaka  | 0,00 | 0,00 | 0% |
| ***D+E+F*** |   | ***UKUPNO RASHODI (13-61)*** | ***809.443,13*** | ***1.426.654,81*** | ***176%*** |
|   |   | ***Višak/Manjak prihoda nad rashodima 2020. godine/Višak/Manjak prihoda nad rashodima tekuće godine*** | ***0,00*** | ***-15.816,87*** | ***0%*** |
|  |  | ***Višak prihoda -prenesen***  | ***5.801,13*** | ***5.801,13*** | ***100%*** |
|  |  | ***Višak prihoda -raspoloživ u slijedećem razdoblju*** | ***5.801,13*** | ***-10.015,74*** | ***-173%*** |

Ravnateljica Muzeja

Dr. sc. Elena Uljančić

